છેવટે મેં નક્કી કર્યું કે એક મહિનો હજુ મહેનત કરી લઉં, જો છતાંય કોઈ ઇમપ્રુવમેન્ટ ન આવે તો પછી બંધ કરી દઈશ. પણ સમય સાથે પરફેક્શન આવતું રહ્યું, એટલે તપાસવા માટે મેં નાનકડો એક વિડીયો બનાવ્યો. આ વીડિયો દ્વારા મને ૧૫૦૦થી વધુ વ્યુ અને ૧૦૦ કરતા વધારે કમેન્ટ દ્વારા રીવ્યુ મળ્યા. મેં ફરી પ્રેક્ટિસ બે મહિના માટે લંબાવી અને ફરી વિડિઓ બનાવ્યો. એ વીડિયો વધુ પરફેક્શન સાથેના સ્ટેપ્સમાં હતો. એમાં ૩૦૦૦ કરતા વધારે વ્યુ મળ્યા. ત્યાર પછી ફેસબુક દ્વારા હું વિડિઓ અપલોડ કરતો રહ્યો. વિડિઓ દ્વારા ફોરેઇનર લોકો સાથે પણ સંપર્કો થાય. પણ ઊંડાણમાં એ પણ જાણવા મળ્યું કે MJ સ્ટાઈલની આજકાલ ભારતમાં વેલ્યુ નથી રહી. રિલેટિવ અને ઘણા મિત્રો દ્વારા પણ એ જ સૂચન મળ્યું કે તું કઈક બીજું કર આમાં કાઈ નહિ થાય. પણ મેં અંદરો અંદર નક્કી કરી લીધું કે મારે આ જ કરવું છે, અને જે વેલ્યુ નથી રહી એને પણ પાછી લાવવી છે.